|  |  |  |  |
| --- | --- | --- | --- |
| **Дневна припрема наставника за час** | | | |
| Школа | ШОСО „Царица Јелена“, Ниш | | |
| Наставник | Катарина Ђорђевић, Марија Жикић | Разред | четврти |
| Предмет | Слободна активност, у оквиру     Пројекта обогаћеног једносменског рада –  Развој говора и графомоторика | Редни број часа:     37 |  |
| Наставна тема | Језик | | |
| Наставна јединица | Глас,слово,реч, реченица | | |
| Тип часа | Вежбање | | |
| Место извођења наставе | учионица | | |
| Облици рада | фронтални, индивидуални, групни рад | | |
| Наставне методе | Дијалошка, демонстративна, илустративна, | | |
| Наставна средства | Интерактивна табла, бела табла, магнетна табла-словарица, интерактивне игре-задаци, | | |
| Очекивани исходи | Ученик ће бити у стању да :   * Разликује глас, слово , реч и реченицу * Одређује редослед гласова при изговору /слова при писању речи штампаним словима ћирилице, * Препознаје појам на слици и именује га * На правилан начин користи речи у свакодневном говору, * Саставља просту реченицу од задатих речи * Пажљиво и културно слуша саговорника | | |
| Циљеви и задаци часа: |  | | |
| Образовни циљеви    Васпитни циљеви    Функционални циљеви | Утврђивање знања о гласу, слову, речи, реченици и њиховој повезаности.  Схватање разлике између гласа, слова речи  и реченице  Препознавање појмова и повезивање са  речима које их означавају | | |
| Богаћење речника ученика  Подстицање креативности и истраживачког духа код ученика | | |
| Развијање аналитичко-синтетичког мишљења  Развијање способности за правилно усмено изражавање,  Развијање прецизности и фине моторике као услова за боље писање | | |
| Посебна прилагођавања | Сви ученици се образују  по члану 76. ЗОСОВ – а , у складу са индивидуално дефинисаним исходима и циљевима учења за област  Језик - развој говора, читање и графомоторика  Прилагођавања  се односе на:   * одабир  садржаја , који су искуствено блиски ученицима * избор наставних средстава * прилагођавање метода и начина рада : поступност у раду , уситњавање задатака на више мањих корака, понављање и увежбавање, омогућавање што више успешних одговора од стране ученика | | |
| Међупредметне компетенције | вештина комуникације; вештина сарадње; решавање проблема ; дигитална компетенција | | |
| Корелација | Природа и друштво ,  Ликовна култура, Математика ,Музичка култура | | |
| НАСТАВА НА ДАЉИНУ : | * ученику се шаљу задаци ( игре израђене у Wordwall-у ) путем Google учионице , а родитељима путем апликације Вибер * уз задатак се шаљу и упутства, корак по корак, за рад на задатку * ученик треба да упише своје име као играча,  даје одговоре, који остају забележени и на крају шаље одговоре ( опција “пошаљи” на крају игре) * ученик може да поново ради задатак, неограничен број пута, док не успе да све уради тачно * ученик одмах добија повратну информацију ( писани симбол за “тачно” , праћен звучним одговором) * наставник има увид у број тачних одговора, број покушаја, време трајања израде задатка  - евалуира рад ученика * наставник шаље повратну информацију ученику/родитељу, о урађеном задатку * ученик добија додатни задатак : вежбање писања - све речи из задатка преписати у свесци штампаним, а затим писаним словима ћирилице | | |
| **Ток час** | | | |
| |  |  |  | | --- | --- | --- | |  | **Планиране активности наставника** | **Планиране активности ученика** | | **Уводни део часа** | Слушамо песму ,Азбука“  Сваки глас можемо да запишемо.  Знак за глас је слово.  Више слова чини реч. Када разговарамо ми користимо речи. | * слушају * уочавају * посматрају * певају | | **Главни  део часа** | Уз помоћ слике  и датих слова састављам реч   ШАЛ помоћу магнетних слова на магнетној табли и пишем реч фломастером на табли .  Истичем које слово је прво, друго, треће ; бројим од колико слова се састоји реч. Повезујем слику и састављену реч.    Демонстрирам задатак  “Од слова до речи” (Wordwall) :   * именовање појма на слици * одређивање првог гласа/слова у речи и редоследа осталих слова - померам дата слова на одговарајуће место , како бих од њих сложила реч која означава појам са сликe ( ШАЛ)   Наредне примере треба да раде ученици, истим редоследом активности : слагање на магнетној табли, записивање на табли, померање слова у апликацији и слагање речи за појам представљен сликом.  Демонстрирам задатак „ Слика-појам-реч- реченица“ , тако што радим први пример.  Подстичем ученике да следеће примере ураде што самосталније. | * посматрају * уочавају * показују * именују * одговарају на питања * траже помоћ од наставника, по потреби * дају информацију о разумевању задатка * износе своје мишњење * користе лаптоп и паметну таблу - дају одговоре у интерактивној игри | | **Завршни део часа** | За крај одиграћемо један краћи квиз.   Треба да разврстамо појмове у две групе:  једна група  је одећа, друга обућа.  Истичемо разлику између одеће и обуће.  Шта облачимо? Шта обувамо? ...  Објашњавам и демонстрирам задатак на једном примеру: Слику блузе превлачим у поље „одећа“  Охрабрујем ученике да наставе разврставање слика / појмова.  Тражим повратну информацију од ученика : да ли су вам се допале игрице ?  Покажите „палац горе“ ( показујем) за ДОПАДАЈУ МИ СЕ ,  „палац доле“ за НЕ ДОПАДАЈУ МИ СЕ | * посматрају * уочавају * разврставају * траже * вежбају у апликацији Wordwall, на лаптопу и паметној табли * вреднују активности : допада ми се / не допада ми се | | **Линкови** | <https://www.youtube.com/watch?v=uV2LMn3P0fo>  <https://wordwall.net/sh/resource/29419952>  <https://wordwall.net/sh/resource/29420355>  <https://wordwall.net/sh/resource/29420695> |  | | | | |
|  | | | |